પોલીસતંત્રમાં એવી ચર્ચા છે કે ઇન્દ્રાણી અને પીટરના આઇએનએસ ચેનલમાં દેશના એક સૌથી મોટા બિઝનેસમેને રૂ.૩૦૦ કરોડ લગાવ્યા હતા અને તે પણ મની લોન્ડરિંગ દ્વારા. મારિયાએ જ્યારે આ રહસ્યમાં ઊંડા ઊતરીને તપાસ શરૂ કરી તો તેનો રેલો આ બિઝનેસમેન સુધી પહોંચી ગયો હતો. પીટરે આ માહિતી એક વિશ્વસનીય રાજકીય સંપર્ક દ્વારા દિલ્હીના મોટા નેતા સુધી પહોંચાડી હતી. એવું પણ માનવામાં આવે છે કે મારિયા શરૂઆતથી જ એનસીપી નેતા શરદ પવારના નિકટ હતા.